### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Alle partierne modtager løbende henvendelser fra borgere og foreninger med ønsker til forbedret tilgængelighed i [adresse]. Disse foreslår Radikale Venstre en nærmere belysning af, med henblik på en kvalificering og prissætning af ønskerne.

Forvaltningen bedes igangsætte en undersøgelse af status for de igangsatte og realiserede tilgængelighedsinitiativer og holde dem op mod målsætninger og ambitioner i henholdsvis kommunens Tilgængelighedsstrategi og Handicappolitikken, evt. i samarbejde med foreningen God adgang for at få ”øjne udefra” til at bidrage med klarsyn.

Undersøgelsen skal kaste lys på de steder i vores by, hvor tilgængeligheden er allermest udfordret, herunder offentlige bygninger, bygninger med offentlig adgang, fysisk infrastruktur, offentlige toiletter, adgang til rekreative områder og den kollektive trafik.

Med forslaget ønsker vi at stille spørgsmål ind i forvaltningen til belysning af aktuelle indsatser, med henblik på at lokalisere flere områder der skal adresseres jævnfør ovenstående. Forvaltningen bedes samtidigt bistå med en kapitalisering af forslagets økonomiske konsekvenser..